Son de mar

Son de mar estas hispana filmo de 2001 reĝisorita de Bigas Luna. Stelulis Leonor Watling, Jordi Mollà kaj
Eduard Fernández, inter aliaj. La filmo estas bazita super la samnoma romano de Manuel Vicent.Manuel Vicent, Son de mar. Madrid: Alfaguara; 1999. ISBN 84-204-4190-2.

La filmo fariĝis en Denia, Provinco Alikanto.

 Intrigo 

Somerfine, Ulises (Jordi Mollà) alvenas al urbeto de la mediteranea marbordo por estis la nova instruisto de literaturo de la mezlernejo. Tie li malkovras la sensecon de Mediteraneo pere de la maro, de la odoro de la oranĝarboj kaj de la bongustegaj frititaj terpomoj preparitaj de kelnerino, Martina (Leonor Watling). Li freneze enamiĝas de ŝi, kaj same Martina sorĉita per la historioj kiujn li rakontas. Ili geedziĝas kaj havas filon, sed iam li navigas por fiŝkaptado per boateto, malaperas pro malbonaj veterkondiĉoj kaj oni supozas lin mortinta.

Iom poste, Martina edziniĝas al Alberto Sierra (Eduard Fernández), riĉa loka konstruisto. Kiam ŝi sentas sin komforta en tiu luksa vivo, Ulises reaparas, ĉar li ne kapablis forgesi ŝin. Por havigi al li duan ŝancon, Martina enfermigas sian antaŭan edzon en plej alta etaĝo de neokupata nuboskrapulo por ke neniu malkovru, ke fakte li estas vivanta. Tiukadre la paraj scenoj ardiĝas. Sed kiel en preskaŭ ĉiu pasia triopo, la destino malhelpas la feliĉon. 

Referencoj

 Eksteraj ligiloj 
allmovie.com
labutaca.net
culturalianet.com
20minutos.es


Kategorio:Hispanlingvaj filmoj
Kategorio:Hispanaj filmoj
Kategorio:Filmoj aperintaj en 2001
Kategorio:Dramaj filmoj
Kategorio:Valencilando
Kategorio:Filmoj adaptitaj de libroj
Kategorio:Odiseado